OpenLLM-France/wikimedia huggingface dataset:
# Landkreuzer P. 1500 Monster

El Landkreuzer P. 1500 Monster (en català 'monstre') va ser un preprototip alemany de tanc superpesant dissenyat durant la Segona Guerra Mundial, que representava el súmmum dels dissenys extrems alemanys en tancs.

## Concepció

El 23 de juny de 1942, el Ministeri Alemany d'Armaments va proposar un tanc de 1.000 tones, el Landkreuzer P. 1000 Ratte. El mateix Adolf Hitler va expressar interès en el projecte, pel que immediatament va rebre el vistiplau. El desembre del mateix any Krupp va dissenyar un tanc encara més gran, de 1.500 tones, el P. 1500 Monster, però a començaments de 1943, Albert Speer, el Ministre d'Armaments, va cancel·lar el projecte.

## Propòsit

Aquest "creuer terrestre" estava planejat per ser una plataforma autopropulsada per al 80-cm K (E), també construït per Krupp, la major artilleria mai no construïda. Els seus projectils de 7 tones podien disparar-se a més de 37 km i estaven destinats a blancs severament fortificats.

## Especificacions

El P. 1500 podria haver fet semblar nans a qualsevol dels tancs pesats de l'època, com el Panzer VIII Maus, el més gran construït durant la guerra. El Maus pesava 188 tones contra les 1.500 tones proposades per als P. 1500. A títol de comparació, el tanc pesat alemany Tiger I pesava 57 tones.
El P. 1500 tenia 250 mm d'armadura frontal i seria propulsat per 2 o 4 motors dièsel de submarí. A més del seu canó principal de 800 mm, podria haver estat armat amb dos obusos sFH 18 de 150 mm i múltiples metralladores pesades MG 151.

## Enllaços externs

* Canons ferroviaris Gustav i Dora, del mateix calibre que el previst pel P. 1500 Arxivat 2008-02-21 a Wayback Machine.
* Lloc alemany amb armes projectades Arxivat 2010-01-27 a Wayback Machine.
* Article sobre les sèries 1000/1500 Arxivat 2007-06-18 a Wayback Machine.
* Simulació del P. 1500 en acció si s'hagués arribat a construir
# Llista de Creus de Sant Jordi/1992/Entitats
#### Entitats

Informació actualitzada per un bot. Els canvis manuals es perdran quan s'actualitzi!
| Entitat | Wikidata | Descripció |
| Futbol Club Barcelona | Q3091261 | organització esportiva |
| Amics de la Unesco de Barcelona | Q16188882 | |
| Club Excursionista de Gràcia | Q16188885 | entitat excursionista catalana |
| Institut d'Estudis Eivissencs | Q17606816 | institut d'estudis locals |
| Institut d'Estudis Nord-americans | Q17606827 | |
| Amics de Corbera | Q20100277 | |
| AMPANS | Q20100278 | fundació que treballa per aconseguir millorar la qualitat de vida de les persones amb discapacitat intel·lectual |
# Britain First

Gran Bretanya Primer (Britain First en anglès) és un partit polític ultradretà, i nacionalista britànic format el 2011 per antics membres del Partit Nacional britànic. El partit és dirigit per un antic regidor del BNP, Paul Golding, i va ser fundat per Jim Dowson, un activista anti-avortament vinculat a unionistes de l'Ulster.
Britain First fa campanya especialment en contra de la immigració massiva, la multiculturalitat i el que considera que és una islamització del Regne Unit i defensa la preservació de cultura britànica tradicional. El grup s'inspirà en el lleialisme de l'Ulster i té una vessant vigilante anomenada Força de Defensa de Primer la Gran Bretanya (en anglès Britain First Defence Force). Va atraure l'atenció amb accions directes com ara protestes davant els domicilis d'islamistes, suposades patrulles cristianes i "invasions" de mesquites al Regne Unit i destaca pel seu activisme a Internet.
S'han presentat a eleccions nacionals, europees i municipals però mai no han obtingut representació.

## Referències

* ↑ "Britain First: A Future For British Children".
* 1 2 Gallagher, Paul (28 May 2013).
* ↑ "Electoral Commission sorry for extremist party use of Lee Rigby slogan".
* ↑ "Britain First: inside the extremist group targeting mosques".
* 1 2 3 Palmer, Ewan (20 May 2014).
* 1 2 Gadher, Dipesh (25 May 2014).
* ↑ Tomchak, Anne-Marie (9 October 2014).
# Buckingham (Buckinghamshire)

Buckingham (pronunciat /ˈbʌkɪŋəm/) és un municipi del Regne Unit, que pertany al comtat d'Buckinghamshire i, en contra del que caldria esperar no n'és la capital d'aquest comtat administratiu, ja que el 1529 va ser substituïda per Aylesbury. Buckingham és també un comtat cerimonial.

## Geografia

El riu Gran Ouse, que neix just a l'acabament del comtat de Northamptonshire gira cap a l'est i passa pel territori de Buckingham. Forma part de la Vall d'Aylesbury.

## Història

Encara que hi ha proves de ser un lloc poblat ja en època celta i romana, el nom de la ciutat és anglosaxó i volia dir «el llogaret de Bucca». Des de l'existència del regne de Mèrcia, es va crear la divisió administrativa anomenada Buckinghamshire, amb capital en aquesta ciutat. El 1529 el rei Enric VIII va traslladar la capitalitat del comtat a la ciutat d'Aylesbury.
En els segles successius l'expansió de Londres va fer créixer les ciutats del sud del comtat mentre que les del nord, com Buckingham van perdre importància.
Alguns textos antics parlen d'un sant nen enterrat a Buckinham, anomenat Rumwold, que va viure tres dies de l'any 662.
El títol de duc de Buckingham es va crear el d14e setembre del 1444, per honorar Humphrey Stafford, 6è comte de Stafford.
Des del 1970 la ciutat té una universitat.

## Agermanaments

Buckingham té relacions d'agermanament amb:
* Mouvaux (França)

## El comtat cerimonial de Buckingham

Aquesta taula compara les dades de Buckingham amb les dels districtes de Buckinghamshire, els quatre primers són districtes no metropolitans, mentre que el de Borough of Milton Keynes té la consideració de districte metropolità.
districtes de Buckinghamshire :
| districte | ciutats principals | població (2011) | àrea | densitat de població (2011) | expectatives de creixement 2026 |
| Aylesbury Vale | Aylesbury, Buckingham | 174.137 | 902,75 km² | 193/km² | 213.000 |
| Wycombe | High Wycombe, Marlow | 171.644 | 324,57 km² | 529/km² | 165.000 |
| Chiltern | Amersham, Chesham | 92.635 | 196,35km² | 472/km² | 89.000 |
| South Bucks | Beaconsfield, Burnham | 66.867 | 141,28&km² | 474/km² | 63.800 |
| TOTAL | N/A | 505.283 | 1565km² | 323/km² | 530.800 |
| Borough of Milton Keynes | Milton Keynes, Newport Pagnell | 248.821 | 308,63&;km² | 806/km² | 323,146 |
| TOTAL ceremonial | N/A | 754.104 | 1874km² | 402/km² | 853.946 |

## Referències

* ↑ Barber, 2001, p. 74.
* ↑ Sheaham, 1862, p. 22.
* ↑ Sheaham, 1862, p. 221.
* ↑ Love, 1996, p. CLX.
* ↑ Davis, 2012, p. 67.
* ↑ University of Buckingham
* ↑ Barber, 2001, p. 75.
* ↑ «2011 Census: KS101EW Usual resident population, local authorities in England and Wales».
* ↑ «Milton Keynes intelligence Observatory». Arxivat de l'original el 2012-07-01. [Consulta: 11 juliol 2016].

## Bibliografia

* Barber, Janet. Buckinghamshire: A County Guide. Cv Publications, 2001.
* Davis, J. Madison. The Shakespeare Name and Place Dictionary. Routledge, 2012.
* Sheaham, James Joseph. History and Topography of Buckinghamshire, 1862.
* Love, Rosalind C. Three Eleventh-century Anglo-Latin Saints' Lives: Vita S. Birini, Vita Et Miracula S. Kenelmi and Vita S. Rumwoldi. Clarendon Press, 1996.
# Demokratene

Norgesdemokratene (Demòcrates) és un partit polític de Noruega fundat el 2002 a Oslo per Vidar Kleppe, antic militant del Partit del Progrés originari de Vest-Agder, Sigrunn Sangolt Natås de Hordaland, Odd Victor Jørgensen de Vest-Agder, Solleif Hangen de Vest-Agder i Carl Chr. Anthonisen de Telemark. Defensa els valors tradicionals cristians noruecs, demana llei i ordre, mesures contra la immigració i reducció d'impostos. A les eleccions legislatives noruegues de 2005 només va obtenir 2.706 vots (0,1% dels vots), però a les eleccions locals de 2007 va aconseguir set dels vuit membres del consell comtal de Vest-Agder.

## Enllaços externs

* Demokratene
# Lopinga achine

Lopinga achine és una espècie de lepidòpter papilionoïdeu de la família dels nimfàlids (Nymphalidae). Als Països Catalans només s'ha citat de la Val d'Aran.

## Distribució

Espècie rara i local que s'estén des del nord de la península Ibèrica i França a través de gran part de l'Europa central fins al sud de Finlàndia, el nord d'Itàlia, Eslovènia i Romania. La seva distribució continua per l'Àsia central fins al Japó, Corea i l'extrem est de Rússia. A la península Ibèrica s'han localitzat només dos nuclis de població, un de petit als voltants de Sierra Sálvada, a cavall de les províncies de Burgos, Biscaia i Àlaba, i l'altre format per diversos subpoblacions no interconnectades als Picos de Europa i voltants, a les províncies d'Astúries, Lleó i Cantàbria. A Catalunya, només ha estat citada una vegada, concretament el juliol de l'any 2017 es va observar un individu adult assolellant-se en un bedoll en un camí forestal proper a Bordius, Vall d'Aran.

## Descripció

Envergadura alar d'entre 42 i 50 mm. Dimorfisme sexual poc evident. Anvers de color bru amb una sèrie d'ocels negres envoltats de groc a la part exterior. El revers és semblant a l'anvers, però els ocels presenten el centre de color blanc. També existeixen dues franges bru clar als marges i una franja blanquinosa que s'estén per la part interior dels ocels.
* Lopinga achine ♂
* Lopinga achine ♂ △

## Hàbitat

Clarianes herboses en boscos caducifolis i marges arbustius de boscos de coníferes, tant en llocs humits com secs, i en sòls calcaris i no calcaris. Rang altitudinal des dels 200 m fins als 1500 m. L'eruga s'alimenta de gramínies i ciperàcies, sobretot Brachypodium i Carex, però també Deschampsia, Festuca i Poa.

## Període de vol i hibernació

Vola en una sola generació entre principi de juny i finals de juliol. Hiberna com a eruga.

## Conservació

Espècie en declivi a bona part d'Europa a causa de la pèrdua de clarianes en boscos, l'abandonament de l'agricultura i dessecament del terreny, que permetien mantenir l'hàbitat adequat per a l'espècie mitjançant el pasturatge.

## Referències

* ↑ «Funet» (en anglès). [Consulta: 24 març 2024].
* 1 2 «Lopinga achine» (en anglès). UICN, 29-01-2009. [Consulta: 24 març 2024].
* 1 2 3 Tolman, Tom; Lewington, Richard. Collins Field Guide to the Butterflies of Britain and Europe (en anglès). Collins, 2008. ISBN 978-0-00-724234-4.
* ↑ Romo, Helena; García-Barros, Enrique; Martín Cano, José; Ylla, Josep; López Munguira, Miguel «Lopinga achine» (PDF) (en castellà). Bases ecológicas preliminares para la conservación de las especies de interés comunitario en España: Invertebrados, 2012 [Consulta: 24 març 2024].
* ↑ Sesma, José Manuel «Lopinga achine (Scopoli, 1763), primera citació per a Catalunya (Lepidoptera: Nymphalidae)». Butlletí de la Societat Catalana de Lepidopterologia, 109, 31-12-2018, pàg. 113–114. ISSN: 1132-7669.
* 1 2 3 4 Moussus, Jean-Pierre; Lorin, Thibault; Cooper, Alan. Guide pratique des papillons de jour (en francès). Delachaux et Niestlé, 2022. ISBN 978-2-603-02915-2.

## Enllaços externs

* Asturnatura (castellà)
* Biodiversidad Virtual (castellà)
* European Butterflies (anglès)
# Margenera aranesa

La margenera aranesa (Lasiommata petropolitana), també anomenada margera aranesa, és una espècie de lepidòpter papilionoïdeu de la família dels nimfàlids (Nymphalidae) present als Països Catalans.

## Distribució

S'estén pels principals massissos muntanyosos d'Europa, com ara Pirineus, Alps, Carpats, Balcans i Escandinàvia. A l'Àsia ocupa zones temperades fins a Mongòlia, nord-est de la Xina, extrem est de Rússia i el Japó. Absent de les principals illes mediterrànies. A la península Ibèrica només és present als Pirineus centrals, mentre que a Catalunya només es troba a la Vall d'Aran.

## Descripció

Envergadura alar d'entre 35 i 41 mm. Dimorfisme sexual evident per la presència, en els mascles, d'una banda androconial vellutada a l'ala anterior. Anvers de l'ala anterior de color bru fosc amb una franja taronja discontínua a la part exterior que conté un gran ocel negre amb centre blanc i un o dos més de molt petits a sobre i a sota, respectivament. Ala posterior també bruna i amb franja taronja que inclou diversos ocels. Revers de l'ala anterior semblant a l'anvers, però amb major presència de color taronja. Revers de l'ala posterior de color gris fosc amb diverses línies fosques primes i sinuoses, i una sèrie d'ocels a la part exterior.
* Lasiommata petropolitana ♂ i ♀

## Hàbitat

Vessants pedregosos, sorrencs o rocosos, barrancs, i vores i clarianes de boscos. Rang altitudinal des dels 100 m fins als 2250 m. L'eruga s'alimenta de diverses gramínies, com ara Calamagrostis, Festuca o Dactylis.

## Període de vol i hibernació

Vola en una única generació des de finals d'abril fins a principi d'agost, segons l'altitud. A la part sud de la seva distribució, possiblement existeix una segona generació parcial. Hiberna com a eruga o crisàlide.

## Espècies ibèriques similars

* Margenera comuna (Lasiommata megera)
* Margenera gran (Lasiommata maera)

## Referències

* ↑ «Margenera aranesa». Cercaterm. TERMCAT, Centre de Terminologia.
* ↑ «Proposta de noms comuns per a les papallones diürnes (ropalòcers) catalanes». Butlletí de la Societat Catalana de Lepidopterologia. Arrizabalaga et al., 01-12-2012. [Consulta: 28 març 2024].
* ↑ «Lasiommata petropolitana» (en anglès). UICN, 29-01-2009. [Consulta: 28 març 2024].
* 1 2 3 4 5 6 Tolman, Tom; Lewington, Richard. Collins Field Guide to the Butterflies of Britain and Europe (en anglès). Collins, 2008. ISBN 978-0-00-724234-4.
* 1 2 Vila, Roger; Stefanescu, Constantí; Sesma, José Manuel. Guia de les papallones diürnes de Catalunya. Lynx, 2018. ISBN 978-84-16728-06-0.
* ↑ Moussus, Jean-Pierre; Lorin, Thibault; Cooper, Alan. Guide pratique des papillons de jour (en francès). Delachaux et Niestlé, 2022. ISBN 978-2-603-02915-2.

## Enllaços externs

* Biodiversidad Virtual (castellà)
* European Butterflies (anglès)
# Banhòus

«Banhòus» té aquests significats:
* Banhòus (Gard), municipi al departament del Gard (regió d'Occitània)
* Banhòus (Puèi Domat), municipi al departament del Puèi Domat (regió d'Alvèrnia-Roine-Alps)
* Banhòus (Var), municipi al departament del Var (regió de Provença – Alps – Costa Blava)
* Cantó de Banhòus de Céser, cantó al districte de Nimes (departament del Gard, regió d'Occitània, França)
# Saltabardisses europea

La saltabardisses europea (Pyronia tithonus) és una espècie de lepidòpter papilionoïdeu de la família dels nimfàlids (Nymphalidae) present als Països Catalans.

## Distribució

S'estén per gran part d'Europa, des del sud de la península Ibèrica fins al sud d'Irlanda i Anglaterra, nord d'Alemanya, centre de Polònia, els Balcans i l'oest de Turquia. Absent del sud d'Itàlia i de les principals illes mediterrànies, excepte Còrsega i Sardenya. També és present de forma local a les muntanyes del Rif del nord del Marroc. A Catalunya, té una àmplia distribució, excepte a la Depressió Central i a la meitat sud, on la seva presència es restringeix a zones muntanyoses.

## Descripció

Envergadura alar d'entre 31 i 41 mm. Dimorfisme sexual evident per la presència, en els mascles, d'un androconi fosc i allargat a l'anvers de l'ala anterior, i per la mida més gran de les femelles. Anvers de color taronja amb un marge fosc i ample que s'estén per les vores. Presència d'un gran ocel negre a l'extrem superior de l'ala anterior, mentre que a l'ala posterior n'hi pot haver un altre de més petit. Revers de l'ala anterior similar a l'anvers, però amb el marge fosc més clar, mentre que l'ala posterior és bruna amb tons groguencs i té una franja pàl·lida on s'hi troben alguns ocels vestigials en forma de punts de color blanc.

## Hàbitat

Clarianes, marges de bosc, prats embardissats i matollars, habitualment associats a boscos de pins o de caducifolis. També pot ocupar ambients ruderals. Rang altitudinal des del nivell del mar fins als 1700 m. L'eruga s'alimenta de gramínies, com ara Poa, Festuca, Agrostis o Brachypodium, entre d'altres.

## Període de vol i hibernació

Vola en una sola generació entre principi de juny i finals de setembre, segons la localitat. Hiberna com a eruga.

## Espècies ibèriques similars

* Saltabardisses cintada (Pyronia bathseba)
* Saltabardisses de solell (Pyronia cecilia)

## Referències

* ↑ «Saltabardisses europea». Cercaterm. TERMCAT, Centre de Terminologia.
* ↑ «Proposta de noms comuns per a les papallones diürnes (ropalòcers) catalanes». Butlletí de la Societat Catalana de Lepidopterologia. Arrizabalaga et al., 01-12-2012. [Consulta: 10 març 2024].
* ↑ «Pyronia tithonus» (en anglès). UICN, 28-02-2013. [Consulta: 10 març 2024].
* 1 2 3 4 Tolman, Tom; Lewington, Richard. Collins Field Guide to the Butterflies of Britain and Europe (en anglès). Collins, 2008. ISBN 978-0-00-724234-4.
* 1 2 3 4 5 6 Vila, Roger; Stefanescu, Constantí; Sesma, José Manuel. Guia de les papallones diürnes de Catalunya. Lynx, 2018. ISBN 978-84-16728-06-0.
* ↑ Moussus, Jean-Pierre; Lorin, Thibault; Cooper, Alan. Guide pratique des papillons de jour (en francès). Delachaux et Niestlé, 2022. ISBN 978-2-603-02915-2.

## Enllaços externs

* Biodiversidad Virtual (castellà)
* European Butterflies (anglès)
# Partit Alemany

El Partit Alemany (Deutsche Partei, DP) va ser un partit polític nacional-conservador de l'Alemanya Occidental actiu durant els anys de post-guerra. El DP apel·lava a sentiments patriòtics i nacionalistes alemanys i de nostàlgia imperial.

## Història

El Partit fou creat el 1947 a partir del Niedersächsische Landespartei, partit de la Baixa Saxònia, liderat per Heinrich Hellwege i de grups provinents de l'històric Partit Nacional del Poble d'Alemanya. Va començar treballant amb el Deutsche Rechtspartei i el primer NPD. Va obtenir 2 escons al parlament de la Baixa Saxònia.
A les eleccions federals alemanyes de 1949 va obtenir el 4% dels vots i 18 escons. Com a resultat va formar coalició amb la CDU, la CSU i el FDP en el primer govern de Konrad Adenauer. A les eleccions federals alemanyes de 1953 va caure al 3,3% i 15 escons, i 3,4% i 17 a les de 1957, i en totes va repetir coalició. Durant aquest temps foren ministres alemanys Heinrich Hellwege, Hans Joachim von Merkatz i Hans-Christoph Seebohm.
El partit fou fonamental en l'establiment de la barrera del 5% dels vots per a entrar en el Bundestag, i això li provocà problemes interns i amb la CDU, ja que 9 membres s'uniren a la CDU. Com a resultat, el 1960 trencà la coalició i es presentà en solitari a les eleccions. A partir del 1961 el seu principal activista, Friedrich Thielen, va mantenir forts lligams amb els partits que estaven a la dreta de la CDU, com la Lliga dels Expulsats, i el 1964 participà en la fundació del NPD, però el 1967 se'n va separar, quan Adolf van Thadden començà a simpatitzar amb el nazisme. Aleshores va refundar el Partit Alemany, però no va aconseguir que tingués cap influència, ni tan sols a nivell local, i va desaparèixer novament a començaments de 1980, encara que continuà viu com a associació.
El 1993 la pròpia associació refundaria un nou Partit Alemany considerant-se a si mateix el successor o hereu polític del primer.

## Resultats electorals
### Bundestag

| Any | Líder | Circumscripcions | Circumscripcions | Llista de partit | Llista de partit | Escons | +/– | Govern |
| Any | Líder | Vots | % | Vots | % | Escons | +/– | Govern |
| 1949 | Heinrich Hellwege | | | 939,934 | 3.9% (#7) | 17 / 402 | | CDU/CSU–FDP–DP |
| 1953 | Heinrich Hellwege | 1,073,031 | 3.9% (#6) | 896,128 | 3.3% (#6) | 15 / 509 | 2 | CDU/CSU–FDP–DP |
| 1957 | Heinrich Hellwege | 1,062,293 | 3.5% (#6) | 1,007,282 | 3.4% (#6) | 17 / 519 | 2 | CDU/CSU–DP |

## Bibliografia

* Horst W. Schmollinger, Kapitel Deutsche Partei a: "Parteien-Handbuch", Westdeutscher Verlag, Opladen, 1983.
# Philomath

Philomath és una població dels Estats Units a l'estat d'Oregon. Segons el cens del 2000 tenia 3.838 habitants.

## Demografia

Segons el cens del 2000, Philomath tenia 3.838 habitants, 1.346 habitatges, i 1.017 famílies. La densitat de població era de 1.157,7 habitants per km².
Dels 1.346 habitatges en un 47,3% hi vivien nens de menys de 18 anys, en un 55,8% hi vivien parelles casades, en un 15,1% dones solteres, i en un 24,4% no eren unitats familiars. En el 18,6% dels habitatges hi vivien persones soles el 5,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,85 i el nombre mitjà de persones que vivien en cada família era de 3,22.
Per edats la població es repartia de la següent manera: un 34,3% tenia menys de 18 anys, un 7,1% entre 18 i 24, un 32,1% entre 25 i 44, un 19,6% de 45 a 60 i un 6,9% 65 anys o més.
L'edat mediana era de 32 anys. Per cada 100 dones de 18 o més anys hi havia 95,2 homes.
La renda mediana per habitatge era de 41.461$ i la renda mediana per família de 42.578$. Els homes tenien una renda mediana de 36.104$ mentre que les dones 25.281$. La renda per capita de la població era de 16.620$. Aproximadament el 6,5% de les famílies i el 8,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Philomath». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Philomath». American Fact Finder. Oficina del Cens dels Estats Units, 12-01-2010.
# Partit dels Amants de la Cervesa (Belarús)

Partit dels Amants de la Cervesa o PLP (rus: Партия любителей пива, ПЛП) va ser un dels diversos partits amants de la cervesa creats en alguns estats post-soviètics, inclosa Belarús. Es va registrar oficialment el 30 de desembre de 1993.
Segons el seu estatut, "l'objectiu principal del BLP és la lluita per la neteja i la qualitat de la cervesa nacional, la independència de l'Estat i la neutralitat de Belarús, la llibertat de relacions econòmiques, la inviolabilitat personal i la inviolabilitat de la propietat privada".
El president fou Andrej Ramašeŭski (Андрэй Рамашэўскі).
El 1995, Ramašeŭski va ser arrestat i empresonat per haver cremat en públic la bandera de l'RSS belarussa en protesta contra el canvi de símbols nacionals pel president belarús Lukaixenko després d'un referèndum controvertit. Va ser detingut per gamberrisme ("злостное хулиганство, совершенном с особым цинизмом", "gamberrisme malintencionat, perpetrat amb un cinisme pronunciat"), i després de 3 mesos de presó, va rebre la suspensió de presó el 19 de juliol. Ramašeŭski nega que hagi estat ell qui ha cremat la bandera, en referència a un vídeo de l'esdeveniment. Més tard va emigrar primer a Polònia i més tard a la República Txeca i es va convertir en ciutadà txec i, darrerament, membre del Partit Pirata Txec. Després d'això, els afers del partit es van destarotar.
El partit va ser liquidat el 1998 pel Tribunal Superior de Belarús. La raó declarada de la liquidació del BLP (així com de diversos altres partits) va ser que el partit no va atendre la sol·licitud del Ministeri de Justícia de Belarús sobre el recompte de membres i l'estructura de gestió del partit.
El logotip del partit és una al·lusió a l'"eriçó borratxo", un estereotip dels acudits russos.

## Referències

* ↑ «An interview with Romashevsky in [[BelGazeta]]». Arxivat de l'original el 2007-09-27. [Consulta: 4 setembre 2006].
* ↑ «Andrej Ramašeuski» (en txec). Pirati.CZ. [Consulta: 24 febrer 2019].
* ↑ Journal Justice of Belarus, #1, 1998
# Albert Madörin

Albert Madörin (17 de març de 1905 - Basilea, valor desconegut) fou un pilot de bob suís que va tenir els seus principals èxits en els anys posteriors a la Segona Guerra Mundial.
El 1952 va prendre part en els Jocs Olímpics d'Hivern d'Oslo, on guanyà disputà la medalla de bronze en la prova del bobs a quatre del programa de bob. Va formar equip amb Fritz Feierabend, Stephan Waser i André Filippini. En el seu palmarès també destaca una medalla de plata al Campionat del món de bob de 1950.

## Referències

* ↑ «Albert Madörin Olympic Results». sports-reference.com. Arxivat de l'original el 14 de novembre 2012. [Consulta: 1r gener 2020].
* ↑ «Bobsleigh four-man world championship medalists since 1930 (sports123.com)». Arxivat de l'original el 2007-12-11. [Consulta: 1r gener 2020].